text: Koncentreret tegne-lejr
  28 juni 2010 kl. 15.52
  Sjældent har et tv-kamera påvirket så lidt, som da TV SYD mandag besøgt årets SommerCamp i tegning og animation i Horsens. De over 20 piger og drenge sad dybt koncentrerede om deres værker.
  - Det er helt vildt siger Jannik Broz, leder af Billedskolen på Horsens Kunstmuseum. Han er idemand bag Tegnefestivalen, som SommerCamp er en del af. 
  - Vi havde håbet på 10-12 deltagere, men er nu over 20, så vi har virkelig måtte sno os for at få plads til så mange. 
  - Det bekræfter os i, at tegning sagtens kan appellere til de unge. 
  Jannik Broz underviser på tegnelejrens fire dage sammen med grafikeren Dennis Lynge. De unge skal bl.a. lave computer-animation og billeder med tape.
  